ટૂંકમાં, પાછળ જોઈ પણ શકાય અને કદાચ જઈ પણ શકાય એનું નામ જો રસ્તો છે તો જ્યાં પાછળ જોઈ જ શકાય, પણ જઈ ન શકાય એનું નામ ભૂતકાળ છે. કબૂલ કે ભૂતકાળમાં તે કદાચ અમાસના અંધકારને કે ગટરની જાલિમ દુર્ગંધને ય શરમાઈ જવું પડે એવા પાપો કે અપરાધો સેવ્યા છે, કબૂલ કે સ્મૃતિપથ પરના એ તમામના આગમનથી તારું અંતઃકરણ વલોવાઈ જાય છે પણ એટલા માત્રથી તારે જીવનને સમાપ્ત કરી દેવાનું પગલું તો કોઈ પણ સંયોગમાં લેવાનું નથી.